Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: 7 A 1991. évi II. törvény alapján a felszámolási eljárás közzétételekor
Paragraph Index: 368

11. Azonnali (prompt) ügyletből származó sor a prompt állampapír-, részvény, illetve egyéb értékpapír-ügyletekből származó kötelezettségek összesített értékét tartalmazza. A 12. és 13. sorokon a fenti követelésekkel kapcsolatos azon óvadékolt értékpapírokat lehet kimutatni, amelyeket a befektetési szolgáltató az ügyfél értékpapírszámláján az adott ügylet nemteljesítésének fedezetéül zárolt. A 12. Óvadék teljes értéke soron a fenti követelésekkel kapcsolatos óvadékok teljes — nyilvántartás szerinti — értékét kell feltüntetni. A 13. Óvadék beszámítható értéke soron kizárólag állampapírok vagy egyéb, tőzsdei értékpapírlistán szereplő, állampapírnak nem minősülő egyéb értékpapírok vehetők figyelembe. Az állampapírok esetében azok árfolyamának hetvenöt százalékát, egyéb tőzsdei papíroknál az árfolyam ötven százalékát lehet számításba venni, de az egyes ügyletek figyelembe vett beszámítható óvadéki értéke nem haladhatja meg a követelés értékét.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes